CELEX: C2006/131/99
Language: hu
Date: 2006-06-03 00:00:00
Title: F-42/06. sz. ügy:  2006. április 13-án  benyújtott kereset – Sundholm kontra Bizottság

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/54
            
         2006. április 13-án benyújtott kereset – Sundholm kontra Bizottság
   (F-42/06. sz. ügy)
   (2006/C 131/99)
   Az eljárás nyelve: francia
   Felek
   
      Felperes: Asa Sundholm (Brüsszel, Belgium) (képviselők: S. Orlandi, A. Coolen, J.-N. Louis és E. Marchal ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék állapítsa meg a személyzeti szabályzat 43. cikke általános végrehajtási rendelkezéseiről szóló, 2003. március 3-i bizottsági határozat a 12. cikkének jogellenességét;
            
         
               —
            
            
               a Közszolgálati Törvényszék semmisítse meg a felperes 2004. január 1-jétől2004. január 31-ig tartó időszakra vonatkozó szakmai előmeneteli értékelése megállapításáról szóló határozatot;
            
         
               —
            
            
               a Közszolgálati Törvényszék kötelezze az alperest az eljárásnak ebben a szakaszában nem vagyoni kár megtérítése címén 1 euró megfizetésére;
            
         
               —
            
            
               a Közszolgálati Törvényszék kötelezze az alperest a költségek viselésére.
            
         Jogalapok és fontosabb érvek
   A keresetének alátámasztására a felperes először előterjeszti, hogy az általános végrehajtási rendelkezések módosítása veszélyezteti a jogbiztonság és a tisztviselők szakmai előmenetelhez való jogának elvét, mivel az érdemek elismerésének szabályai megváltoztak az értékelési időszak során.
   A felperes hivatkozik továbbá az általános végrehajtási rendelkezések és az indokolási kötelezettségek megsértésére. Közelebbről, a felperes feladatainak megváltozása és az értékelési célok és szempontok pontos és végleges meghatározásának hiánya ellenére, a 2003. évi szakmai előmeneteli értékelésének megjegyzéseit átmásolták a 2004. évi szakmai előmeneteli értékelésébe az általános végrehajtási rendelkezésekben a megújításra előírt feltételek betartása nélkül.
   Végül a felperes azt állítja, hogy a megtámadott határozat nyilvánvaló értékelési hibát tartalmaz, továbbá a megjegyzések és az adott osztályzatok nincsenek összhangban.